REPUBLIKA HRVATSKA

SPLITSKO – DALMATINSKA ŽUPANIJA

OŠ GORNJA POLJICA

SRIJANE 120,, 21205 DUGOPOLJE

ŠKOLSKI ODBOR

KLASA: 007-04/25-02/5

URBROJ: 2181-286-25-3



Srijane, 23. lipnja 2025. godine

ZAPISNIK

3. sjednice Školskog odbora

Na temelju članka 45. Statuta OŠ Gornja Poljica Srijane Predsjednica Školskog odbora

Marinka Žolo Marunica, sazvala je 3. sjednicu Školskog odbora.

Sjednica je započeta dana 23. lipnja 2025. godine u 12:30 sati

Na sjednici su bili nazočni:

1. Marinka Žolo Marunica - predstavnica Učiteljskog vijeća -Predsjednica
2. Željko Perić – predstavnik Učiteljskog vijeća
3. Marina Crvelin - predstavnica radnika
4. Tomislav Karaman – predstavnik Vijeća roditelja

Članovi Školskog odbora od strane Osnivača (3 člana) još nisu imenovani.

Prisutni su bili Ravnatelj škole Stipe Božinović Mađor i Tajnik Antonio Rančić kao zapisničar bez prava glasa.

Predsjedavateljica sjednice je Predsjednica Školskog odbora Marinka Žolo Marunica koja je je utvrdila potreban kvorum i predložila sljedeći:

DNEVNI RED :

1. Verifikacija Zapisnika sa prethodne sjednice Školskog odbora

2. Odluka o imenovanju Ravnatelja/ice škole

3. Prijedlozi i mišljenja

Ravnatelj je predložio nadopunu Dnevnog reda:

- Ugovor o osnivanju prava građenja za dječje igralište u Trnbusima

- Postupak darovanja zemljišta i zgrade u PŠ Donji Dolac

Budući nije bilo drugih nadopuna niti primjedbi, predloženi i nadopunjeni Dnevni red usvojen je jednoglasno.

**Ad 1)** **Verifikacija Zapisnika sa prethodne sjednice Školskog odbora.**

Zapisnik prethodne sjednice Školskog odbora je dostavljen pojedinačno svim članovima na sjednici.

Nakon što su ga svi članovi pročitali, a budući nije bilo nadopuna niti primjedbi, Zapisnik sa prethodne sjednice je verificiran jednoglasno.

**Ad 2)** **Odluka o imenovanju Ravnatelja/ice škole**

Predsjednica pod ovom točkom upućuje na proceduru i podsjeća na odredbe Zakona i Statuta koje se odnose na donošenje Odluke o imenovanju ravnatelja/ice škole.

Potom bavještava Školski odbor da je, nakon utvrđivanja liste od dva najbolje rangirana kandidata/tkinje po bodovima za ravnatelja/icu škole na prošloj sjednici, lista dostavljena **Učiteljskom vijeću, Vijeću roditelja te Skupu radnika** za provedbu daljnje procedure u postupku izbora i imenovanja ravnatelja škole gdje su na sjednicama tih tijela kandidatkinje predstavile svoj program rada za mandatno razdoblje.

U skladu s čl. 127., st,. 12. **Zakona o odgoju i obrazovanju u osnovnoj** **i srednjoj školi(** NN 87/08., 86/09., 92/10., 105/10, 90/11,5/12, 16/12, 86/12; 126/12, 94/13, 152/14,07/17 i 68/18,98/19,64/20,151/22 i 156/23**) održane su sjednice Učiteljskog vijeća, Vijeća roditelja te Skup radnika, a nakon provedenog tajnog glasovanja navedena tijela su dostavila Školskom odboru pisane zaključke o stajalištima tih tijela (vijeća) o izboru kandidata za ravnatelja škole, a koji su obvezujući za njihove predstavnike u Školskom odboru.**

Zaključci su dani na uvid Školskom odboru, a prema zaključcima navedenih tijela izabrana je jednoglasno kandidat za ravnateljicu škole

**Branka Bonacin, mag. prim.educ. iz Kaštel Sućurca**

Prije glasovanja prisutni su se usuglasili da nije potrebno izlaganje programa rada za mandatno razdoblje od strane kandidata za ravnatelja budući su svi članovi upoznati sa programom rada jer su prisustvovali istom na sjednicama svojih vijeća, dok tri vanjska člana još nisu imenovana od strane Osnivača.

Kratko je obrazložen postupak glasovanja naveden u Statutu uz ponovnu napomenu da su dostavljeni zaključci **obvezujući za njihove predstavnike u Školskom odboru.**

Uzevši u obzir izražena stajališta iz navedenih zaključaka u kojima su sva tri vijeća Zaključkom iznijela stav o izboru Branka Bonacinza ravnateljicu škole Predsjednica je pozvala članove Školskog odbora da pristupe javnom glasovanju za donošenje Odluke o imenovanju Branke Bonacinravnateljicom OŠ Gornja Poljica Srijane počevši s danom 01. 09. 2025.godine zbog odlaska aktualnog ravnatelja Stipe Božinovića Mađora u mirovinu zaključno sa danom 31.08.2025.g.

Rezultat javnog glasovanja je 4 glasa- **Branka Bonacin**

0 glasova- PROTIV

0 glasova - SUZDRŽAN

**Predsjednica konstatira da je Školski odbor JEDNOGLASNO donio Odluku o** imenovanje Branke Bonacin ravnateljeljicom OŠ Gornja Poljica Srijane počevši s danom 01. rujna 2025.godine.

Ovom odlukom su članovi Školskog odbora izrazili stajališta svojih tijela koja su obvezujuća za njihove predstavnike u Školskom odboru.

Ova odluka sukladno čl. 127. st.13. i 14. Zakona o odgoju i obrazovanju u osnovnoj i srednjoj školi (NN 87/08., 86/09., 92/10., 105/10, 90/11,5/12, 16/12, 86/12; 126/12, 94/13,152/14,07/17 68/18,98/19,64/20,151/22 i 156/23) stupa na snagu nakon dobivene suglasnosti Ministra znanosti, obrazovanja i mladih, a ako Ministar ne uskrati suglasnost u roku od 15 dana od dana dostave zahtjeva za suglasnošću, smatra se da je suglasnost dana.

Zbog prethodno navedenog Ministarstvu znanosti, obrazovanja i mladih uputit će se zahtjev za davanje prethodne suglasnosti za imenovanje izabranog kandidata za ravnatelja OŠ Gornja Poljica Srijane.

**Ad 3)** **Ugovor o osnivanju prava građenja za dječje igralište u Trnbusima**

Predsjednica daje riječ ravnatelju koji je ukratko obavijestio nazočne da je škola zaprimila Zaključak Osnivača o davanju prethodne suglasnosti na odluku školskog odbora sa 26. sjednice od 27.03.2025.g. o osnivanju prava građenja između škole kao davatelja prava građenja i Grada Omiša kao nositelja prava građenja na rok od 25 godina bez naknade na nekretnini označenoj kao kčbr.1700, ZU 1600 k.o. Trnbusi, površine 471 m2, koja je je u isključivom vlasništvu Škole, radi izgradnje dječjega igrališta i vježbališta.

Ravnatelj je podsjetio da je Školski odbor temeljem čl.118. Zakona o odgoju i obrazovanju u osnovnoj i srednjoj (NN 87/08., 86/09., 92/10., 105/10, 90/11,5/12, 16/12, 86/12; 126/12 i 94/13 i 152/14,07/17,68/18 i 98/19 i 64/20 151/22 i 156/23), čl.58.Statuta Škole,Školski odbor OŠ Gornja Poljica je dana 27.03.2025.g. na svojoj 26. sjednici donio na prijedlog ravnatelja škole **ODLUKU**

1. Daje se prethodna suglasnost na prijedlog ugovora o osnivanju prava građenja između škole kao davatelja prava građenja i Grada Omiša kao nositelja prava građenja na rok od 25 godina bez naknade na nekretnini označenoj kao kčbr.1700, ZU 1600 k.o. Trnbusi, površine 471 m2, koja je je u isključivom vlasništvu Škole, radi izgradnje dječjega igrališta i vježbališta.
2. ovlašćuje se ravnatelj škole Stipe Božinović Mađor za popisivanje ugovora o osnivanju prava građenja na nekretnini iz točke 1. ove odluke.

U Odluci je navedeno da će se nakon suglasnosti Osnivača Ugovorom o osnivanju prava građenja definirati svi ugovorni odnosi sukladno važećim zakonima i podzakonskim aktima.

Budući je Osnivač Zaključkom dao suglasnost za za sklapanje Ugovora o osnivanju prava građenja na kčbr.1700, ZU 1600 k.o. Trnbusi u korist Grada Omiša radi izgradnje dječjeg igrališta i vježbališta ostvareni su svi uvjeti za potpis Ugovora kojim će se definirati svi ugovorni odnosi sukladno važećim zakonima i podzakonskim aktima sa čim je Školski odbor suglasan.

**Ad 4)** **Postupak darovanja zemljišta i zgrade u PŠ Donji Dolac**

Izvjestitelj za ovu točku Dnevnog reda je ravnatelj škole Stipe Božinović Mađor koji obavještava Školski odbor da je škola zaprimila zamolbu od Grada Omiša za darovanjem školskog zemljišta na kčz 8585/1,8585/2,8585/3,8585/4,8590,8591,8592,8593/1,8593/2,8593/3 i 8594 sve k.o. Donji Dolac za izgradnju staračkog doma.

Ravnatelj podsjeća da je održan sasatanak svih mjerodavnih aktera uključujući Grad Omiš i Županiju kao Osnivača Škole na kojem je dogovoreno da će Županija financirati rušenje postojeće ruševne područne školske zgrade u Donjem Docu koju će potom škola sa pripadajućim zemljištem darovati Gradu Omišu koji će na tom mjestu izgraditi zgradu javne namjene, najvjerovatnije dom za starije sa jednom prostorijom koja će biti spomen dom za stradale žrtve u 2. svjetskom ratu.

Izrađen je procjembeni elaborat navedene zgrade i zemljišta br. 019\_2025 od strane stalnog sudskog vještaka za graditeljstvo i procjenu nekretnina Mira Glavaša, ing.građ.nakon čega će se pristupiti proceduri darovanja ovisno o procijenjenoj vrijednosti.

Školski odbor je suglasan sa navedenim prijedlogom o darovanju ruševne i napuštene školske zgrade sa pripadajućim zemljištem u Donjem Docu uz uvjet poštivanja svih potrebnih zakonskih procedura i propisa o čemu donosi odluku.

Temeljem čl.118. Zakona o odgoju i obrazovanju u osnovnoj i srednjoj (NN 87/08., 86/09., 92/10., 105/10, 90/11,5/12, 16/12, 86/12; 126/12 i 94/13 i 152/14,07/17,68/18 i 98/19 i 64/20 151/22 i 156/23), čl.58.Statuta Škole,Školski odbor OŠ Gornja Poljica je dana 27.03.2025.g. na svojoj 26. sjednici donio na prijedlog ravnatelja škole:

**ODLUKU**

1. daje se prethodna suglasnost za darovanje Gradu Omišu školske zgrade i pripadajućeg zemljišta na katastarskim česticama 8585/1,8585/2,8585/3,8585/4,8590,8591,8592,8593/1,8593/2,8593/3 i 8594 k.o. Donji Dolac, za izgradnju doma za starije osobe i spomen doma za žrtve stradale u 2. svj. ratu procijenjene vrijednosti zemljišta od 148.351,37 eura (bez PDV-a) na temelju procjembenog elaborata br. 019-\_2025 od strane stalnog sudskog vještaka za graditeljstvo i procjenu nekretnina Mira Glavaša, ing.građ.
2. ovlašćuje se ravnatelj škole Stipe Božinović Mađor za popisivanje ugovora o darovanju nekretnine iz točke 1. ove odluke.

**OBRAZLOŽENJE**

Grad Omiš namjerava izgraditi dom za starije osobe i spomen dom za žrtve stradale u 2. svj. ratu na katastarskim česticama 8585/1,8585/2,8585/3,8585/4,8590,8591,8592,8593/1,8593/2,8593/3 i 8594 sve k.o. Donji Dolac zbog čega se obratio školi dopisom Klasa: 940-01/25-01/110; Urbr:2181/7-05-03/2-25-02 od 10.06.-2025.g. kojim traži da mu se navedeno zemljište daruje.

Stoga je potrebno da škola Ugovorom o darovanju daruje navedeno zemljište koje se nalazi na navedenoj katastarskoj čestici radi realizacije izgradnje navedenih objekata javne namjene.

Procijenjena vrijednost navedenog zemljišta je 148.351,37 eura (bez PDV-a) temeljem procjembenog elaborata br. 019-\_2025 od strane stalnog sudskog vještaka za graditeljstvo i procjenu nekretnina Mira Glavaša, ing.građ..

Sukladno čl.30., 31. i 32. Odluke o raspolaganju i upravljanju nekretnina u vlasništvu Splitsko-dalmatinske županije od 29.04.2016.g. utvrđeno je da se postupak darovanja pokreće zahtjevom zainteresirane pravne osobe i da se radi o darovanju jedinici lokalne samouprave radi izgradnje dječjeg igrališta kao ostvarenja projekta koji je od općeg javnog interesa čime se zaključuje da je ovaj postupak darovanja dopušten.

Zbog svega navedenog Školski odbor daje prethodnu suglasnost za darovanje navedenog zemljišta na navedenim katastarskim česticama, za izgradnju doma za starije osobe i spomen doma za žrtve stradale u 2. svj. ratu i dalje se sukladno čl.58.st.1. podstavak 12. alineja 2. Statuta Škole upućuje na suglasnost Osnivaču naše ustanove Splitsko-dalmatinskoj Županiji kao ovlaštenom tijelu koje odlučuje o prenošenju ovlasti nad školskim nekretninama.

Nakon suglasnosti Osnivača Ugovorom o darovanju će se definirati svi ugovorni odnosi prema čl.32. Odluke o raspolaganju i upravljanju nekretnina u vlasništvu Splitsko-dalmatinske županije od 29.04.2016.g.

Zbog svega navedenog Školski odbor je donio odluku kao u dispozitivu.

**Ad 5)** **Prijedlozi i mišljenja**

Pod ovom točkom ravnatelj je ukratko nazočne obavijestio o sljedećem:

-stanovi u PŠ Trnbusi su u postupku legalizacije,a škola je od Osnivača tražila prodaju istih jer smatramo da su navedeni stanovi u ruševnom stanju neperspektivni za školu i za osnivača, dok je preostali dio škol,ske zgrade priveden svrsi.

-stanovi u stambenoj zgradi u Srijanima se mogu u dogovoru sa Gradom Omišem, a nakon adaptacije iznajmiti mladim obiteljima.

-PŠ Rošca ima ruševni školski objekt koji je u postupku upisa vlasništva nakon čega bi se zbog postojećeg interesa nekoliko mještana mogao iznajmiti kao poslovni prostor, dok u dijelu postojećeg objekta svoj prostor zadržava MO Rošca. Procjenu najma ovakvog prostora će provesti sudski vještak

-za školsku dvoranu je odobren projekt nadogradnje i adaptacije koji bi se trebao ubrzo i realizirati, a javnu nabavu i odabir izvođača provodi Osnivač.

Sjednica je završena u 13:30 sati

Ovaj Izvod iz Zapisnika sa 3. sjednice školskog odbora pročitan je nazočnima i verificiran na istoj sjednici.

- Izvod iz Zapisnika zaključenje na stranici 3.

Zapisničar: Predsjednica Školskog odbora

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Antonio Rančić Marinka Žolo Marunica,mag.catech.